ബി.ജെ.പി മഹാരാഷ്ട്ര ഉപാധ്യക്ഷന് പാര്ട്ടി വിട്ടു കോണ്ഗ്രസില് ചേരും മുംബൈ: മഹാരാഷ്ട്ര മുന് മന്ത്രിയും ബി.ജെ.പി സംസ്ഥാന ഉപാധ്യക്ഷനുമായ ഭാസ്കര് റാവു പാട്ടീല് ഖട്ഗാവ്കര് പാര്ട്ടി വിട്ടു. ബി.ജെ.പി വിട്ട താന് കോണ്ഗ്രസില് ചേരുമെന്ന് ഞായറാഴ്ച പ്രഖ്യാപിക്കുകയും ചെയ്തു. നിയമസഭ ഉപെതരഞ്ഞെടുപ്പിന് തൊട്ടുമുമ്ബാണ് ഖട്ഗാവ്കറുടെ രാജിയെന്നതാണ് ശ്രദ്ധേയം.പാര്ട്ടിയിലെ അച്ചടക്കമില്ലായ്മയുടെ പേരില് ബി.ജെ.പി എം.പി പ്രതാപ് പട്ടീല് ചിക്കാലികറിനെ കുറ്റപ്പെടുത്തിയ ഖട്ഗാവ്കര് പാര്ട്ടി നേതൃത്വം താന് ഉച്ചയിച്ച പരാതികള് ചൊവിക്കൊണ്ടില്ലെന്നും ആരോപിച്ചിരുന്നു. ഡെഗ്ലൂര് മണ്ഡലത്തില് ഒക്ടോബര് 30നാണ് ഉപതെരഞ്ഞെടുപ്പ്. തെരഞ്ഞെടുപ്പില് സ്ഥാനാര്ഥി പ്രഖ്യാപനത്തില് തന്റെ അഭിപ്രായം ആരാഞ്ഞില്ല എന്നതാണ് മുന് എം.പിയുടെ ആരോപണം. 2014ലെ ലോക്സഭ തെരഞ്ഞെടുപ്പിന് തൊട്ടുമുമ്ബാണ് ഖട്ഗാവ്കര് കോണ്ഗ്രസ് വിട്ട് ബി.ജെ.പിയിലെത്തിയത്. ഖട്ഗാവ്കറിനൊപ്പം മുന് എം.എല്.എ ഓംപ്രകാശ് പോകര്ണയും ഒരു സംഘം ബി.ജെ.പി നേതാക്കളും കോണ്ഗ്രസില് ചേരുമെന്നാണ് വിവരം.